cyanic-selkie/wikianc huggingface dataset:
Σχέσεις Ελλάδας-Ιράκ
Εγχώρια ανταπόκριση
Η κοινή γνώμη στην Ελλάδα ήταν κατά συντριπτική πλειοψηφία κατά του πολέμου στο Ιράκ. Μια δημοσκόπηση που δημοσιεύθηκε στις 4 Απριλίου 2003, έδειξε ότι το 90,7% των Ελλήνων ήταν εντελώς αντίθετοι με την παρέμβαση στο Ιράκ, ενώ το 3,4% αντιτάχθηκε εντελώς. Μόνο το 1,4% συμφώνησε εντελώς με τον πόλεμο και το 2,0% συμφώνησε σε μεγάλο βαθμό.
Πραγματοποιήθηκαν πολλές διαδηλώσεις με τους ανθρώπους να φωνάζουν αντι-αμερικανικά συνθήματα και να κατευθύνονται προς την Πρεσβεία των ΗΠΑ στην Αθήνα και το αμερικανικό προξενείο στη Θεσσαλονίκη. Για παράδειγμα, στις 14 Φεβρουαρίου 2003 περίπου 100.000 άνθρωποι συμμετείχαν στην αντιπολεμική διαδήλωση στην Αθήνα. Επιπλέον, κλήθηκαν εθνικές απεργίες από τις δύο γενικές συνδικαλιστικές ομοσπονδίες στην Ελλάδα, δηλαδή τη ΓΣΕΕ (του ιδιωτικού τομέα) και την ΑΔΕΔΥ (του δημόσιου τομέα) για να διαμαρτυρηθούν για τον πόλεμο εναντίον του Ιράκ. Για αυτές τις απεργίες, έκλεισαν δημόσιες υπηρεσίες, ιδιωτικές εταιρείες, σχολεία, πανεπιστήμια, καταστήματα, κ.λπ., προκειμένου να δοθεί στους ανθρώπους η ευκαιρία να εκφράσουν την αντίθεσή τους στον πόλεμο κατά του Ιράκ που διεξήχθη από τις ΗΠΑ.
Ελληνικά μέσα ενημέρωσης
Τα ελληνικά μέσα ενημέρωσης επέκριναν έντονα τις ΗΠΑ και τα κίνητρά τους για την εξωτερική πολιτική και επίσης καταδίκασαν την αμερικανική πολιτική έναντι του Ιράκ. Τα μέσα μαζικής ενημέρωσης είδαν τον παράγοντα του πετρελαίου ως τον λόγο του πολέμου και για να αντικατοπτρίσουν την επιρροή των μέσων μαζικής ενημέρωσης στους ανθρώπους, μια δημοσκόπηση που διοργάνωσε η Alco έδειξε ότι το 91,5% του 94,5% των νεαρών Ελλήνων που παρακολουθούσαν τηλεόραση, διαβάζουν εφημερίδες και ακούν ραδιόφωνο κατά τη διάρκεια του πολέμου, πιστεύει ότι οι ΗΠΑ εισέβαλαν στο Ιράκ για οικονομικούς λόγους, ενώ μόνο το 2,7% για την καταπολέμηση της τρομοκρατίας. Σύμφωνα με την ίδια δημοσκόπηση, το 93,2% των νεαρών Ελλήνων είχε αρνητική εικόνα για τον Τζορτζ Μπους.
Συμφωνίες
Από το 1978, πραγματοποιήθηκαν οκτώ συνεδριάσεις της Κοινής Υπουργικής Επιτροπής μεταξύ Ελλάδας και Ιράκ.
Ισότοπα του θαλλίου
Το θάλλιο έχει 25 ισότοπα με ατομικές μάζες από 184 έως 210. Τα ισότοπα 203Tl και 205Tl είναι τα μόονα σταθερά, ενώ το 204Tl είναι το σταθερότερο από τα ραδιοισότοπα με χρόνο ημιζωής 3,78 χρόνια.
Το θάλλιο-202 (ημιζωή 12,23 ημέρες) μπορεί να παραχθεί στο κύκλοτρο όταν το θάλλιο-204 παρασκευάζεται από ενεργοποίηση νετρονίων του σταθερού θαλλίου σε πυρηνικό αντιδραστήρα.
Σημειώσεις
θαλλιο
Prison Break
Τo Prison Break (επίσημος ελληνικός τίτλος: Η Απόδραση) είναι μια Αμερικανική τηλεοπτική σειρά που ξεκίνησε να προβάλλεται στο τηλεοπτικό δίκτυο Fox Broadcasting Company στις 29 Αυγούστου 2005. Η σειρά δημιουργήθηκε από τον Paul Scheuring, Αμερικανό σεναριογράφο και σκηνοθέτη. Ο δεύτερος κύκλος επεισοδίων ξεκίνησε να προβάλλεται στις Η.Π.Α στις 21 Αυγούστου 2006 έχοντας τον τίτλο Prison Break: Manhunt.
Υπόθεση
left|thumb|Διαφημιστική φωτογραφία του καστ της πρώτης περιόδου Ο Lincoln Burrows (Dominic Purcell) κατηγορείται για την δολοφονία του Terrence Steadman, αδερφού της Αντιπροέδρου των Η.Π.Α. Τα στοιχεία εναντίον του είναι αδιαμφισβήτητα, και έτσι καταδικάζεται σε θάνατο και στέλνεται στις Κρατικές Φυλακές Fox River. Ο αδερφός του Lincoln, Michael Scofield (Wentworth Miller), ένας δομικός μηχανικός, είναι πεπεισμένος ότι ο αδερφός του είναι αθώος και θέτει σε εφαρμογή ένα σχέδιο απόδρασης. Διαπράττει μία ληστεία σε τράπεζα, μόνο και μόνο για να καταδικαστεί και να εγκλειστεί στην ίδια φυλακή με τον αδερφό του, έχοντας χαράξει σε όλο του το σώμα με τη μορφή τατουάζ τα αρχικά σχέδια της φυλακής και άλλα στοιχεία που θα τον βοηθήσουν να πραγματοποιήσει την απόδραση. Ταυτόχρονα, η νεαρή δικηγόρος Veronica Donovan (Robin Tunney), πρώην κοπέλα του Lincoln, προσπαθεί να ανακαλύψει την αλήθεια και να αποτρέψει την εκτέλεση της ποινής, όμως φαίνεται πως η συνωμοσία εναντίον του Lincoln Burrows φτάνει μέχρι και τα υψηλόβαθμα κλιμάκια της Κυβέρνησης.
Ο πρώτος κύκλος τελειώνει με 22 επεισόδια.Η ιστορία συνεχίζεται 8 ώρες μετά από την απόδραση από την FOX RIVER, εστιάζοντας στα γεγονότα και τις καταστάσεις της απόδρασης. Από την σειρά λείπει η Veronica Donovan (Robin Tunney),η οποία σκοτώνεται στην προσπάθειά της να μάθει την αλήθεια για τον αδελφό της αντιπροέδρου. Εμφανίζονται στο καστ νέοι χαρακτήρες όπως ο Alexander Mahone (William Fichtner),ο οποίος είναι πράκτορας του FBI και καταδιώκει τους φυγάδες. Όλος ο δεύτερος κύκλος βασίζεται στη ζωή των φυγάδων μετά την απόδραση. Εν τω μεταξύ, η πλοκή συνωμοσίας αναπτύσσεται δεδομένου ότι «η Εταιρία» συνεχίζει το σχέδιό της για να εντοπίσει τον Λίνκολν και να τον αποτρέψει να μάθει την αλήθεια. Ένα μεγάλο μέρος της κύριας πλοκής του έργου σχετικά με τη συνωμοσία ολοκληρώνεται πριν από το φινάλε.
Με το τέλος του δεύτερου κύκλου, ο Michael Scofield (Wentworth Miller) βρίσκεται φυλακισμένος σε μια φυλακή στον Παναμά, τη Sona. Συγκρατούμενοι του είναι και άλλοι πρωταγωνιστές της σειράς όπως ο Brad Bellick (Wade Williams). Στον τρίτο κύκλο της σειράς παρακολουθούμε τις προσπάθειες του πρωταγωνιστή να αποδράσει από τη Sona, μαζί με έναν καινούργιο για τη σειρά χαρακτήρα, τον James Whistler (Chris Vance), ο οποίος καθώς φαίνεται, είναι ένα πρόσωπο που έχει μεγάλη σημασία για την "Εταιρία". Στον κύκλο αυτό εισάγονται πολλοί νέοι χαρακτήρες, όπως η Sofia Luego (Danay Garcia) που είναι το κορίτσι του James Whistler και ο Lechero (Robert Wisdom) ο οποίος κινεί τα νήματα μέσα στη φυλακή!
Ο Τέταρτος κύκλος της σειράς κινείται γύρω από την εκδίκηση του Michael για την εταιρεία και τα πρόσωπα που την απαρτίζουν. Με τη συνεργασία του ομοσπονδιακού πράκτορα Don Shelf η A-Team προσπαθεί να ανακτήσει τη βάση δεδομένων "Scylla" που αποτελεί την δύναμη της  Εταιρίας. Στην πορεία ανακαλύπτουμε ότι η μητέρα του Michael εξακολουθεί να ζει και ανταγωνίζεται με την Εταιρεία προκειμένου να αποκτήσει τη "Scylla".
εναλλ.=netflix|αριστερά|μικρογραφία|135x135εσ|netflix
Σχετικά με τον Πέμπτο κύκλο της σειράς, εμφανίζεται στην Ευρώπη το 2020, ενώ στην Αμερική έχει ήδη κυκλοφορήσει από το 2017. Οι Ευρωπαίοι φανς της σειράς, μπορούσαν για κάποιο χρονικό διάστημα μετά το τέλος της μετάδοσής της να παρακολουθήσουν όλους τους κύκλους της σειράς στο Netflix, μέχρις ότου αυτή αποσύρθηκε από την πλατφόρμα. Ο κύκλος ξεκινάει με τον "αγαπημένο" μας κακό T-Bag (Robert Knepper), ο οποίος αφήνεται μετά από χρόνια ελεύθερος από τη φυλακή! Συνάμα, τον περιμένουν εκπλήξεις μόλις επιστρέψει στον έξω κόσμο, ενώ πρόκειται να αφήσει πίσω του και ένα παλιό πρόβλημα που τον καθιστούσε αδύναμο. Ο κύκλος αυτός είναι συνυφασμένος με μία ακόμα φυλακή, αλλά και με τη ζωή του Michael Scofield, η οποία θα αποκαλύψει πολλά μυστικά και σχέδια.
Η φυλακή την οποία πρέπει να αντιμετωπίσουν αυτή τη φορά οι ήρωες μας, ονομάζεται Ogygia, μια φυλακή ακόμα πιο σκληρή από την Sona.Η υπόθεση λαμβάνει τόπο στην Μέση Ανατολή, όπου ο Lincoln (Dominic Purcell) και οι φίλοι του θα έρθουν αντιμέτωποι με πρωτοφανείς και δύσκολες καταστάσεις. Ο Burrows(Dominic Purcell), παραμένει σχεδόν ίδιος με τον Burrows(Dominic Purcell) που γνωρίσαμε στους προηγούμενους κύκλους. Δυστυχώς η ήρεμη οικογενειακή ζωή του δεν κράτησε για πολύ, καθώς μετά το θάνατο του αδερφού του, επέστρεψε στις "κακές" του συνήθειες.
Ο πρωταγωνιστής μας αυτή τη φορά είναι ο Kaniel Outis, δηλαδή ο Michael Scofield
( Wentworth Miller), ο οποίος όχι μόνο δεν πέθανε , αλλά έχει γίνει κυριολεκτικά άλλος άνθρωπος.
Βλέπουμε μάλιστα την Sara (Sarah Wayne Callies), η οποία προσπαθεί να φτιάξει ξανά την προσωπική της ζωή, έχοντας πλέον νέο σύντροφο, με τον οποία μάλιστα και παντρεύτηκε. Πάραυτα όποτε έχει την ευκαιρία, μιλάει στον [https://prisonbreak.fandom.com/wiki/Michael_Scofield_Jr. γιο] της για τον βιολογικό του πατέρα, θυμίζοντας του πόσο σπουδαίος ήταν. Θα δούμε μια Sara(Sarah Wayne Callies) η οποία προσπαθεί για μια ακόμα φορά να προστατεύσει τα αγαπημένα της πρόσωπα και να μάχεται ενάντια στο κακό. Η πέμπτη season αποτελείται από εννέα επεισόδια, για τα οποία φυσικά υπάρχει ήδη βαθμολογία και κριτική από το site "rottentomatoes". Το κοινό ωστόσο φαίνεται πως ανυπομονούσε για την season αυτή, καθώς η σειρά γνώρισε τεράστια τηλεθέαση, κατατάσσοντάς την στα top ten του Netflix.
Περίοδος 1
Η πρώτη περίοδος αποτελείται από 22 επεισόδια, τα οποία προβλήθηκαν στην Αμερική από τις 29 Αυγούστου το 2005 έως τις 15 Μαΐου το 2006. Σε αυτό τον κύκλο παρακολουθούμε τις προσπάθειες του Michael Scofield (Wentworth Miller) να αποδράσει από την φυλακή Fox River State Penitentiary.
1Με βάση το επίσημο πρόγραμμα του ΑΝΤ1.
2Με βάση τα δεδομένα της AGB Nielsen .
Περίοδος 2
Η δεύτερη περίοδος αποτελείται από 22 επεισόδια τα οποία προβλήθηκαν στην Αμερική από τις 21 Αυγούστου 2006 έως τις 2 Απριλίου 2007. Στη δεύτερη περίοδο παρακολουθούμε τα γεγονότα που ακολουθούν 8 ώρες μετά την απόδραση. Το πρώτο μισό της περιόδου ασχολείται με την επιστροφή των δραπετών στις οικογένειές τους, τα χρήματα του Westmoreland και το σχέδιο του Michael να βγουν από τη χώρα. Το δεύτερο μισό της περιόδου ασχολείται με την συνωμοσία γύρω από την ενοχοποίηση του Lincoln. Η υπόθεση της περιόδου περιγράφει περίπου 3 βδομάδες από τις ζωές των χαρακτήρων. Η δεύτερη περίοδος κυκλοφόρησε στην Αμερική με τον δεύτερο τίτλο "Manhunt" (Ανθρωποκυνηγητό) και στην Αυστραλία με τον δεύτερο τίτλο "On the Run".
Περίοδος 3
Η τρίτη περίοδος του Prison Break έκανε πρεμιέρα στην Αμερική στις 17 Σεπτεμβρίου 2007. Τα πρώτα 17 λεπτά του πρώτου επεισοδίου προβλήθηκαν στον επίσημο δικτυακό τόπο της σειράς στις 24 Αυγούστου 2007. Η υπόθεση συνεχίζεται από εκεί ακριβώς που τελείωσε η δεύτερη περίοδος. Ο Michael είναι φυλακισμένος στη Sona μαζί με τον Mahone, τον Bellick και τον T-Bag και προσπαθεί να αποδράσει παίρνοντας μαζί του τον James Whistler, ένα νέο πρόσωπο το οποίο φαίνεται να έχει μεγάλη σημασία για την "Εταιρία". Ταυτόχρονα, ο αδερφός του Lincoln κάνει ό,τι μπορεί για να τον βοηθήσει καθώς γνωρίζει ότι ο γιος του LJ και η Sara είναι αιχμάλωτοι της Gretchen, μιας υπαλλήλου της "Εταιρίας", η οποία ως αντάλλαγμα για τη ζωή και την ελευθερία τους ζητάει την απελευθέρωση του James Whistler. Λόγω της απεργίας του Σωματείου Σεναριογράφων Αμερικής (WAG) η σειρά τερματίστηκε πρόωρα στις 18 Φεβρουαρίου 2008 λόγω έλλειψης σεναρίου.
Περίοδος 5
Η πέμπτη περίοδος του Prison Break έκανε πρεμιέρα στην Αμερική στις 4 Απριλίου 2017.
Αμερική
150px|right|thumb|Το επίσημο εξώφυλλο του dvd του δεύτερου κύκλου
Το κανάλι Fox υποστήριξε το Prison Break με μια μεγάλη διαφημιστική καμπάνια. Το πρώτο επεισόδιο της σειράς παρακολουθήθηκε από 10.500.000 τηλεθεατές, νούμερο που η Fox είχε να δει από την εποχή του του "Melrose Place" και του "Ally McBeal" σε καλοκαιρινή περίοδο. Η πρεμιέρα του Prison Break, έφτασε στην έβδομη θέση των προγραμμάτων με το μεγαλύτερο ποσοστό τηλεθεατών για εκείνη την εβδομάδα και στην πρώτη θέση στις ηλικίες από 18-49 και από 18-34. Η μεγάλη επιτυχία του πρώτου, διπλού, επεισοδίου κέρδισε αρκετές θετικές κριτικές. Η εφημερίδα "New York Times", χαρακτήρισε το Prison Break ως μια από τις πιο πρωτότυπες και ενδιαφέρουσες νέες τηλεοπτικές σειρές και το περιοδικό "Entertainment Weekly" το αποκάλεσε "ένα από τα καλύτερα νέα σόου για το 2005". Στον αντίποδα η εφημερίδα "The Washington Post" άσκησε κακή κριτική για την "ζοφερή προσποίηση" και τις "τσιτωμένες ερμηνείες". Η σειρά αποσπούσε περίπου 10.000.000 τηλεθεατές ανά εβδομάδα.
Η σειρά προβάλλεται με επιτυχία και σε άλλες χώρες της αμερικανικής ηπείρου, όπως τη Βραζιλία, την Κούβα, την Αργεντινή, τη Βενεζουέλα, το Μεξικό, τον Παναμά και την Κολομβία.
Ωκεανία
Το Prison Break έκανε πρεμιέρα στην Αυστραλία στις 1 Φεβρουαρίου 2006 με μέσο όρο 1.940.000 τηλεθεατές. Η πρώτη περίοδος απέσπασε κατά μέσο όρο 1.353.000 τηλεθεατές. Η δημοτικότητα της σειράς είναι προφανής και στη Νέα Ζηλανδία, όπου το Prison Break κέρδισε το People's Choice Award ως Καλύτερη Νέα Τηλεοπτική Σειρά.
Η δεύτερη περίοδος, προβλήθηκε από τον τηλεοπτικό σταθμό Seven με τον τίτλο Prison Break - On the Run, και έκανε πρεμιέρα στις 31 Ιανουαρίου 2007 με 1.226.000 τηλεθεατές (47%). Με τα ποσοστά τηλεθέασης να πέφτουν συνεχώς κατά τη διάρκεια προβολής του δεύτερου κύκλου, το Seven αποφάσισε να προβάλλει την τρίτη περίοδο όσο πιο κοντά γίνεται στην ημέρα προβολής του στην Αμερική, σε μια προσπάθεια να κερδίσει ξανά τους τηλεθεατές πριν τις εκδόσεις των DVD ή το διαδίκτυο. Παρ' όλα αυτά, το πρώτο επεισόδιο του τρίτου κύκλου απέσπασε μόλις 899.000 τηλεθεατές.
Εξωτερικοί σύνδεσμοι
Prison Break Κατηγορία:Τηλεοπτικές σειρές του Fox
Tell Me Baby
Το Tell Me Baby είναι ένα τραγούδι από το διπλό άλμπουμ των Red Hot Chili Peppers, Stadium Arcadium. Το τραγούδι κυκλοφόρησε μετά το hit single "Dani California" στις 17 Ιουλίου 2006. Δεν ήταν τόσο επιτυχής όσο και το "Dani California" όσον αφορά την επιτυχία στα charts, αλλά έφθασε στο #1 στο Billboard Modern Rock Chart και παρέμεινε εκεί για τέσσερις εβδομάδες καθιστώντας το δεύτερο συνεχόμενο #1 της μπάντας από το Stadium Arcadium και το δέκατο υπ 'αριθμόν ένα συνολικά. Το τραγούδι ενσωματώνει τόσο τον παλιό ήχο από funk από τις ημέρες του Blood Sugar Sex Magik στους στίχους του τραγουδιού, και το ρεφρέν επικεντρώνεται σε πιο μελωδικό ήχο, σαν του By the Way.
Τα b-side του τραγουδιού είναι τα "A Certain Someone" και"Mercy Mercy"
Βίντεο κλιπ
Το βίντεο κλιπ σκηνοθετήθηκε από τους Jonathan Dayton και Valerie Faris, συνεργάτες του συγκροτήματος. Το βίντεο κλιπ απεικονίζει πόσο περίεργες είναι οι οντισιόν και πόσο δύσκολα επιβιώνεις στο Hollywood.
Λογοκρισία
Η λέξη shitty (σκατά) στο βίντεο κλιπ και στο Rock Band αντικαταστήθηκε από τη λέξη kitty (γατούλα)
Τραγούδια
CD version 2:
7" Picture Disc:
Κατηγορία:Τραγούδια των Red Hot Chili Peppers Κατηγορία:Τραγούδια του 2006 Κατηγορία:Singles του 2006
Κριεκούκι
Με το όνομα Κριεκούκι αναφέρονταν στο παρελθόν οι οικισμοί:
Εθνική Βουλγαρίας Κ-19 (ποδόσφαιρο ανδρών)
Η Εθνική Βουλγαρίας U19 (ποδόσφαιρο ανδρών) είναι η εθνική ομάδα ποδοσφαίρου κάτω των 19 της Βουλγαρίας. Ελέγχεται από την Βουλγαρική Ομοσπονδία Ποδοσφαίρου. Η ομάδα συμμετέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε χρόνο.
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-19 Ευρώπης Κατηγορία:Εθνική Βουλγαρίας (ποδόσφαιρο) Κατηγορία:Ποδόσφαιρο νέων στη Βουλγαρία
Γιόχαν Σάιν
Ο Γιόχαν Χέρμαν Σάιν (γερμανικά: Johann Hermann Schein, 20 Ιανουαρίου 1586 - 19 Νοεμβρίου 1630) ήταν Γερμανός συνθέτης της πρώιμης εποχής του μπαρόκ. Ήταν ένας από τους πρώτους συνθέτες που έφεραν στη γερμανική μουσική τις ιταλικές στυλιστικές καινοτομίες, ενώ υπήρξε κι ένας από τους σπουδαιότερους συνθέτες της εποχής του.
Βιογραφία
Γεννήθηκε στο Γκρένχαϊν, και μετά τον θάνατο του πατέρα του, μετακόμισε στη Δρέσδη, όπου εντάχθηκε σε χορωδία. Παράλληλα διδάχτηκε μουσική από τον Kapellmeister Ρόγκιερ Μίχαελ. Από το 1603 έως και το 1607 μαθήτευσε στη Πφόρτα ενώ από το 1608 έως και το 1612 στο Πανεπιστήμιο της Λειψία. Λίγο αργότερα ανέλαβε τη διεύθυνση της Thomanerchor, θέση που διατήρησε σε όλη του τη ζωή.
Αντίθετα με τον φίλο του Χάινριχ Συτς, ο Σάιν έζησε μία δυστυχισμένη ζωή, χάνοντας τη γυναίκα του στη γέννα του παιδιού τους, πέντε εξ αυτών, πέθαναν σε βρεφική ηλικία. Ο Σάιν πέθανε από φυματίωση σε ηλικία 44 ετών, μεταξύ άλλων παθήσεων. Παρόλα αυτά, μνημονεύεται, γιατί έφερε στη γερμανική μουσική την ιταλική καινοτομία: μονωδία, ύφος κονσέρτου, συνεχές βάσιμο, τα οποία τα εισήγαγε με τρόπο που άφησαν μεγάλο αντίκτυπο στη γερμανική μουσική. Αν και ο Συτς, έκανε περισσότερα ταξίδια στην Ιταλία, δεν κατάφερε να ασκήσει την επιρροή του Σάιν. Άλλη διαφορά αυτών των δύο είναι ότι ο Συτς, κυρίως έγραψε ιερή μουσική, ενώ ο Σάιν, έγραψε και με πιο λαϊκό ύφος. Αν και η ιερή μουσική του θεωρείται υψηλής τεχνικής, σε πολλές περιπτώσεις έγραψε απλά κομμάτια, πολλές φορές χουμιοριστικά.
Πιθανώς το 1617, δημοσιεύθηκε η πιο γνωστή του δουλειά, το Banchetto musicale, το οποίο περιέχει 20 σουίτες, οι οποίες είναι από τις πρώτες του είδους και πολύ αντιπροσωπευτικές. Γράφτηκαν περισσότερο για να ακούγονται σε περιστάσεις, όπως το βραδινό φαγητό, οι οποίες εκτελούνται με βιόλα ντα γκάμπα.
Απεβίωσε το 1630, στη Λειψία.
Παραπομπές
<References/>
Ωοθηκική κύστη
Μια ωοθηκική κύστη είναι οποιαδήποτε συλλογή υγρού, που περιβάλλεται από ένα λεπτό τοίχωμα, μέσα στην ωοθήκη. Αυτές οι κύστες διαφέρουν σε μέγεθος από τόσο μικρές όσο ένα φασόλι μέχρι μεγάλες όπως ένα πορτοκάλι. Οι περισσότερες ωοθηκικές κύστες είναι λειτουργικές στη φύση και ακίνδυνες. Στις Ηνωμένες Πολιτείες οι ωοθηκικές κύστες διαγιγνώσκονται σχεδόν σε όλες τις προεμμηνοπαυσιακές γυναίκες και μέχρι 14,8% στις μετεμμηνοπαυσιακές γυναίκες. Οι ωοθηκικές κύστες επηρεάζουν γυναίκες όλων των ηλικιών. Συμβαίνουν όμως συχνότερα κατά τα χρόνια κυοφορίας μιας γυναίκας. Κάποιες ωοθηκικές κύστες προκαλούν προβλήματα όπως αιμορραγία και πόνο. Χειρουργική παρέμβαση απαιτείται για την αφαίρεση κύστεων μεγαλύτερων των 5 εκατοστών σε διάμετρο.
Μη λειτουργικές κύστες
Υπάρχουν διάφορες άλλες καταστάσεις που επηρεάζουν τις ωοθήκες και αναφέρονται ως τύποι κυστών, αλλά δεν κατατάσσονται στις λειτουργικές κύστες. (Κάποιες από αυτές είναι κοινώς γνωστές με άλλα ονόματα.) Αυτές περιλαμβάνουν:
Σημεία και συμπτώματα
Μερικά ή όλα από τα ακόλουθα συμπτώματα    μπορεί να είναι παρόντα, αν και είναι δυνατόν να μην εμφανιστούν οποιαδήποτε συμπτώματα:
Διάγνωση
Η κύστη των ωοθηκών διαγιγνώσκεται συνήθως είτε από υπέρηχο ή αξονική τομογραφία.
Θεραπεία
Περίπου το 95% των κύστεων των ωοθηκών είναι καλοήθεις, που σημαίνει ότι δεν είναι καρκινικές. Η θεραπεία για τις κύστεις εξαρτάται από το μέγεθος της κύστης και των συμπτωμάτων. Ο πόνος που προκαλείται από τις κύστεις των ωοθηκών μπορεί να θεραπευτεί με: Επίσης, ο περιορισμός της έντονης δραστηριότητας μπορεί να μειώσει τον κίνδυνο της ρήξης κύστη ή της στρέψης.
Οι κύστες που παραμένουν πέραν των δύο ή τριών εμμήνων ρύσεων, ή εμφανίζονται σε γυναίκες μετά την εμμηνόπαυση, μπορεί να υποδεικνύουν πιο σοβαρή ασθένεια και θα πρέπει να διερευνηθούν με υπερηχογράφημα και λαπαροσκόπηση, ειδικά σε περιπτώσεις όπου μέλη της οικογένειας είχαν καρκίνο των ωοθηκών. Ορισμένες κύστεις μπορεί να απαιτούν χειρουργική βιοψία. Επιπλέον, μια εξέταση αίματος μπορεί να ληφθεί πριν την εγχείρηση για να ελέγξει για αυξημένα επίπεδα CA-125, ένα δείκτη ύπαρξης όγκου, ο οποίος συχνά βρίσκεται σε αυξημένα επίπεδα στον καρκίνο των ωοθηκών, αν και μπορεί επίσης να ανυψωθεί από άλλες συνθήκες που καταλήγουν σε ένα μεγάλο αριθμό από ψευδώς θετικών.
Για πιο σοβαρές περιπτώσεις, όπου οι κύστεις είναι μεγάλες και επίμονες, ο θεράπων ιατρός μπορεί να συστήσει χειρουργική επέμβαση. Μερικές χειρουργικές επεμβάσεις μπορούν να πραγματοποιηθούν με επιτυχία για την αφαίρεση της κύστης (-εων) χωρίς να βλάψει τις ωοθήκες, ενώ άλλες μπορεί να απαιτήσουν την απομάκρυνση της μιας ή και των δύο ωοθηκών.
Παραπομπές
Κατηγορία:Γυναικολογικές παθήσεις
Μεσολακκιά Σερρών
Η Μεσολακκιά (Βυζαντινά Ελληνικά: Λουκκοβικεία) ή αλλιώς Λακκοβίκια, κατ' άλλους Λακκοβήκια είναι χωριό του Παγγαίου όρους στον Νομό Σερρών που χρονολογείται από τον 10ο αιώνα. Σήμερα είναι εγκαταλελειμμένο, με τους κάτοικους του να μοιράζονται μεταξύ Παλαιοκώμης και Νέας Μεσολακκιάς.
Ίδρυση
Οι Λακκοβικιώτες (Μεσολακκιώτες) πιθανότατα είναι απόγονοι των αρχαίων Αμφιπολιτών, οι οποίοι τον 18ο-19ο αιώνα αναμείχθηκαν με Ηπειρώτες που κατέφθασαν κυνηγημένοι από τους Τσάμηδες μετά από κάποιο κίνημα. Η τοποθεσία του χωριού είναι ιδιαιτέρως κρυφή, όμως το ότι χτίστηκε κοντά στο αρχαίο υδραγωγείο της Αμφίπολης καθώς και κοντά σε ένα από τα λατομεία της, συνηγορούν στην συγγένεια των κατοίκων με τους Αμφιπολίτες. Οι λόγοι που ανάγκασαν τους Λακκοβικιώτες να επιλέξουν ένα τόσο αφιλόξενο σημείο πρέπει να είναι ο φόβος των επιδρομών και της ελονοσίας, μιας και την εποχή εκείνη υπήρχε ακόμα η λίμνη-βάλτος του Αχινού. Σε έγγραφο του 13ου αιώνα αναφέρεται ως «χωρίον της Λουκκοβικείας».
Τουρκοκρατία
Κατά την διάρκεια της Τουρκοκρατίας και μέχρι το α΄ τέταρτο του 20ού αιώνα ο οικισμός γνώρισε μεγάλη ακμή καθώς οι κάτοικοί του ήταν ιδιαίτερα εργατικοί και προοδευτικοί. Η εγγύτητα δε, του χωριού με το λιμάνι του Τσαγεζίου το κατέστησε σημαντικό εμπορικό κέντρο.
Νεότερη περίοδος
Παρ' όλ' αυτά η ζωή συνέχισε τον δρόμο της στα Λακκοβίκια μέχρι την δεκαετία του 1960, οπότε και εγκαταλείφθηκε οριστικά για να δημιουργηθεί η κοινότητα της Νέας Μεσολακκιάς. Σήμερα το χωριό αποτελεί σημείο αναφοράς και συνδετικό κρίκο για όλους όσους έλκουν την καταγωγή τους από εκεί, ενώ γίνονται προσπάθειες αξιοποίησής του.
Παραπομπές
Κατηγορία:Χωριά του νομού Σερρών Κατηγορία:Δήμος Αμφίπολης
Περιστύλιο της Λιβίας
Το περιστύλιο της Λιβίας, λατιν.: porticus Liviae, ήταν μία στοά στην Περιοχή ΙΙΙ της Ίσιδος και του Σεράπιδος της αρχαίας Ρώμης. Κτίστηκε από τον Αύγουστο προς τιμή τής συζύγου του Λιβίας Δρουσίλας και βρίσκεται στον Εσκουιλίνο λόφο. Αν και μόνο μικρό μέρος από την κατασκευή της σώζεται σήμερα, ήταν μία από τις πιο εξέχουσες στοές της αρχαίας πόλης. Ο λεγόμενος Βωμός της Ομοψυχίας (Ara Concordia) βρισκόταν είτε μέσα, είτε κοντά στη στοά.
Τοποθεσία
μικρογραφία|Χάρτης του Regio III (Isis and Serapis) του Ροντόλφο Λαντσιάνι στο έργο του Τα ερείπια & οι ανασκαφές της αρχαίας Ρώμης, Λονδίνο 1897.
Η στοά ήταν τόσο κοντά στις Θέρμες του Τραϊανού, που η βόρεια γωνία των Θερμών σχεδόν άγγιζε τη νοτιοδυτική γωνία της στοάς. Στα βόρεια της στοάς κτίστηκε μία βασιλική στην ύστερη αρχαιότητα (Σαν Μαρτίνο αλ Μόντι), αν και υπάρχουν υπολείμματα ενός ρωμαϊκού κτιρίου κάτω από αυτή, που κάποιοι λένε ότι ήταν μία κατοικία-εκκλησία στην ιδιοκτησία ενός της παλαιοχριστιανικής εποχής ονόματι Equitius. Η εκτεταμένη κατοικία του Νέρωνα, η Χρυσή Οικία, κτίστηκε ακριβώς νότια αυτής της στοάς.
Κατασκευή
Η κατασκευή της στοάς άρχισε περίπου το 15 π.Χ. με το τέλος του Βεδίου Πολίου και εγκαινιάστηκε αφιερωματικά τον Ιανουάριο του 7 π.Χ. Τα εγκαίνια αφιέρωσης συνδέθηκαν με τον εορτασμό ενός θριάμβου του Τιβερίου και τόσο αυτός, όσο και η μητέρα του Λιβία παρέθεσαν συμπόσια για την περίσταση. Μόνο ο Λιβία έλαβε τα εύσημα για τον Βωμό της Ομοψυχίας (Ara Concordia), ο οποίος εγκαινιάστηκε ξεχωριστά από τη στοά στις 11 Ιουνίου, την ημέρα της εορτής της Μητέρας του Πρωινού (Mater Matuta).
Δομή και αρχαιολογία
Σήμερα δεν υπάρχουν ορατά λείψανα της στοάς, αλλά είναι γνωστές οι διαστάσεις και η βασική δομή της. Ήταν ορθογώνια, με μήκος περίπου 120 μέτρα και πλάτος 95 μέτρα· ένα από τα κοντά άκρα της ήταν ευθυγραμμισμένο με το Clivus Suburanus. Η σε μάρμαρο Κάτοψη της Ρώμης (Forma Urbis Romae, βλ. εικόνα) της εποχής των Σεβήρων ευτυχώς διατηρεί τμήματα της στοάς, δείχνοντας το μεγάλο ορθογώνιο σχήμα της, τη διπλή κιονοστοιχία, τον ορθογώνιο περίβολο στη μέση και τα σημεία πρόσβασης στους δρόμους. Η στοά περιλάμβανε κήπους, χώρο περιπάτου και έργα τέχνης, όπως πίνακες ζωγραφικής, δημιουργώντας έναν πολυτελή χώρο για αναψυχή. Είναι αξιοσημείωτο ότι επρόκειτο για δημόσιο χώρο και η κατασκευή του έγινε με βάση τα ιδανικά του Aυγούστου για μείωση της ιδιωτικής εμφάνισης πλούτου (της πολυτελούς οικίας του Πολίο που είχε αποκτήσει), προς όφελος των δημόσιων οικοδομικών έργων.
Οι αρχαιολογικές ανασκαφές του 1984 έδειξαν ότι η στοά καταστράφηκε σχεδόν ολοκληρωτικά. Τα μόνα στοιχεία που έχουν απομείνει, είναι τα αδρά επίπεδα των δαπέδων και οι μεταγενέστερες ταφές στο χώρο.
Λογοτεχνικά στοιχεία
Η στοά αναφέρεται σε ποικίλα αρχαία γραπτά. Η περιγραφή του Οβιδίου στο έργο του Εορτές (Fasti) τονίζει την ευσέβεια της Λιβίας στην αφιέρωση του Βωμού της Ομοψυχίας, καθώς και τη μεγαλοψυχία του Aυγούστου, που αντικατέστησε ένα πολυτελές ιδιωτικό σπίτι. "Και σε εσένα, Ομοψυχία, η Λιβία αφιέρωσε ένα υπέροχο ιερό, που το χάρισε στον αγαπημένο της σύζυγο. Αλλά μάθε αυτό: εκεί που τώρα βρίσκεται η κιονοστοιχία της Λιβίας, κάποτε υπήρχε ένα τεράστιο παλάτι. Αν και ήταν μία οικία, είχε τη δομή μίας πόλης: καταλάμβανε χώρο μεγαλύτερο από αυτόν πολλών πόλεων. Το παλάτι ισοπεδώθηκε, όχι λόγω προδοσίας του ιδιοκτήτη του, αλλά επειδή η πολυτέλειά του κρίθηκε υπερβολική. Ο Καίσαρας [Αύγουστος] κατεδάφισε μία τόσο τεράστια κατασκευή και κατέστρεψε τόσον πλούτο, αν και ήταν ο ίδιος κληρονόμος του. Αυτό είναι ένα δείγμα του να δίνεις το καλό παράδειγμα, καθώς ο ύπατος άρχοντας κάνει κάτι και καλεί τους άλλους να κάνουν το ίδιο" Οβιδίου Fasti VI 636-648.
Ο Οβίδιος περιλαμβάνει επίσης τη στοά της Λιβίας στο Τέχνη της Αγάπης (Ars Amatoria) στη λίστα του με τα καλά μέρη για να βρει κάποιος γυναίκες: "Μην παραλείψετε να επισκεφθείτε το περιστύλιο, που στολισμένο με παλαιές ζωγραφιές, ονομάζεται στοά της Λιβίας, από το όνομα της ιδρύτριας" Οβιδίου Ars Amoria I 71-72.
Ο Στράβων ο γεωγράφος ονομάζει τη στοά ως ένα από τα πιο υπέροχα μνημεία στην κεντρική Ρώμη. Ο Σουητώνιος την απαριθμεί στους Βίους των Καίσαρων ως ένα από τα μνημεία, που έκτισε ο Αύγουστος για λογαριασμό των μελών της οικογένειάς του (μαζί με τηο Περιστύλιο της Οκταβίας, το θέατρο του Μάρκελλου και άλλα).
Ο Δίων Κάσσιος αναφέρει επίσης τη στοά στη Ρωμαϊκή Ιστορία του, η οποία γράφτηκε περίπου 200 χρόνια μετά την κατασκευή της στοάς. Στο βιβλίο 54 τού έργου του επικρίνει τον χαρακτήρα του Βέλιου Πολίο, περιγράφοντάς τον ως τόσο πλούσιο και τόσο σκληρό, που αν τον δυσαρεστούσαν οι σκλάβοι του, τους έριχνε σε μία λίμνη από σαρκοφάγα χέλια. Σύμφωνα με τους ισχυρισμούς, ο Αύγουστος επισκέφτηκε τον Πολίο και ήταν δυσαρεστημένος με τη σκληρότητά του. Ως εκ τούτου, όταν απεβίωσε ο Πολίο και άφησε στον Αυτοκράτορα την περιουσία του, η επιλογή του Αυγούστου να κατεδαφίσει την οικία αυτή βασίστηκε τόσο στην κακία του Πολίο, όσο και στην επιθυμία να κτίσει ένα δημόσιο έργο στο όνομα της Λιβίας. Στο Βιβλίο 55 της Ρωμαϊκής Ιστορίας του, ο Δίων Κάσσιος περιγράφει επίσης την ενασχόληση τού Τιβέριου με τη στοά και τις εορτές που συνόδευαν τα εγκαίνια αφιέρωσής της. Ο ναός της Ομοψυχίας (Concordia), στον οποίο ο Τιβέριος ασχολήθηκε για να επισκευάσει, βρισκόταν στη Ρωμαϊκά Αγορά και δεν σχετίζεται με τον Βωμό της Ομοψυχίας (Ara Concordia), που είχε αποδοθεί στη Λιβία.
Ο Πλίνιος ο Πρεσβύτερος αναφέρει τη στοά και στη Φυσική ιστορία του, αλλά μόνο για να αναφέρει ένα συγκεκριμένο κλήμα, που φύτρωνε επάνω από τους διαδρόμους της στοάς, το οποίο υποτίθεται ότι ήταν ικανό να παράγει 12 αμφορείς χυμού το χρόνο. Ο Πλίνιος ο Νεότερος αναφέρει επίσης τη στοά της Λιβίας στις Επιστολές του απλώς ως ιδιωτικό χώρο συνάντησης.
Το μνημείο καταγράφεται επίσης στην Περιοχή ΙΙΙ (Regio III) στις Πληροφορίες (Notitia), στους Καταλόγους Περιφερειών της Ρώμης του 4ου αι.
Ara Concordiae
Οι περισσότεροι μελετητές υποθέτουν, ότι η ορθογώνια δομή στη μέση της στοάς είναι η Ara Concordia, αφού η Λιβία ήταν στενά συνδεδεμένη με τη θεότητα αυτή και ο Βωμός αναφέρεται από τον Οβίδιο σε σχέση με αυτή τη στοά. Η διάταξη της κεντρικής αυτής δομής θυμίζει τον Βωμό της Ειρήνης (Ara Pacis), δηλ. είναι ένα εξωτερικό περίβλημα και ένας εσωτερικός βωμός· υπήρχαν τέσσερις κρήνες στις γωνίες του περιβόλου. Ωστόσο ο Βωμός της Ομοψυχίας δεν κατονομάζεται στην Κάτοψη της Ρώμης επί Σεβήρων και δεν είναι βέβαιο ότι πρόκειται για το «υπέροχο ιερό» (magnifica aede), στο οποίο αναφέρεται ο Οβίδιος ή αν ο Βωμός της Ομοψυχίας ήταν κάπου αλλού κοντά. Όπου και αν βρισκόταν όμως αυτός ο Βωμός, θα ήταν ένα σημαντικό σύμβολο των παραδοσιακών οικογενειακών αξιών, που ο Αύγουστος υποστήριζε τόσο έντονα κατά τη διάρκεια της βασιλείας του. Το ιερό της Ομοψυχίας (aede Concordia) θα μπορούσε να ερμηνευθεί ως σύμβολο της συζυγικής αρμονίας μεταξύ της Λιβίας και του Aυγούστου· η γύρω στοά θα ήταν άλλο ένα σύμβολο οικογενειακής ενότητας, λόγω της αφιέρωσής της από τη Λιβία και τον γιο της Τιβέριο.
Μεταγενέστερη χρήση
Σύμφωνα με ανασκαφές που έγιναν το 1984, υπάρχουν ενδείξεις ότι ο χώρος της στοάς συνέχισε να χρησιμοποιείται μέχρι τον 5ο αι. μ.Χ. Αυτές οι ανασκαφές ανακάλυψαν τα πλακόστρωτα της εποχής του Αυγούστου, καθώς και τα επίπεδα μετά τον Αύγουστο (αυτά τα επίπεδα είναι 6–10 μέτρα κάτω από τη σημερινή επιφάνεια). Ωστόσο, από τα μέσα του 6ου αι. μ.Χ., η περιοχή χρησιμοποιήθηκε για ταφές.
Εξωτερικοί σύνδεσμοι
Κατηγορία:Ρωμαϊκή αρχιτεκτονική
Ιός γρίπης A
Το ακρωνύμιο ΗχNψ (π.χ. H1N1, H5N1) έχει καθιερωθεί διεθνώς από τον Παγκόσμιο Οργανισμό Υγείας για το χαρακτηρισμό και διαφοροποίηση των διαφόρων στελεχών του ιού της γρίππης τύπου Α (Influenza virus type A).
Ονομασία
Τα γράμματα "H" και "N" υποδηλώνουν δύο γλυκοπρωτεΐνες που βρίσκονται στην επιφάνεια του ιού. Ειδικότερα, το "H" αντισtοιχεί στη γλυκοπρωτεΐνη αιμαγλουτινίνη (Hemagglutinin), ενώ το "N" στη γλυκοπρωτεΐνη νευραμινιδάση (Neuraminidase). Οι αριθμοί χ και ψ υποδηλώνουν τον (υπο-)τύπο αυτών των πρωτεϊνών, π.χ. H1N1 είναι το στέλεχος του ιού της γρίπης Α που έχει στην επιφάνειά του την αιμαγλουτινίνη τύπου 1 και την νευραμινιδάση τύπου 1.
Γλυκοπρωτεΐνες του ιού
Μέχρι στιγμής έχουν βρεθεί και μελετηθεί 16 διαφορετικοί τύποι  αιμαγλουτινίνης (H1-H16) και 9 νευραμινιδάσης (N1-N9) , εκ των οποίων οι H1-H3 και N1-N2 συναντώνται συχνότερα στα στελέχη του ιού που προσβάλουν ανθρώπους .
Η αιμαγλουτινίνη και η νευραμινιδάση είναι απολύτως απαραίτητες για την μολυσματικότητα και μεταδοτικότητα του ιού. Η αιμαγλουτινίνη εξηπηρετεί δυο λειτουργίες . Η νευραμινιδάση είναι ένα ένζυμο που είναι απαραίτητο για την απελευθέρωση του ιού από το κύτταρο ξενιστή .
Αυτές οι γλυκοπρωτεΐνες έχουν ισχυρές αντιγονικές ιδιότητες και προκαλούν την παραγωγή αντισωμάτων. Αντισώματα εναντίον της αιμαγλουτινίνης προσφέρουν ανοσία εξουδετερώνοντας τον ιό , ενώ εκείνα εναντίον της νευραμινιδάσης περιορίζουν την μετάδοση του ιού από το ένα κύτταρο στο άλλο .
Πηγές
Κατηγορία:Γρίπη
Influenzavirus
Σαντέ (τραγουδίστρια)
Η Helen Folasade Adu, η οποία είναι γνωστή ως Σαντέ Αντού ή απλά Σαντέ (Sade), είναι Βρετανίδα, Νιγηριανή τραγουδίστρια, τραγουδοποιός και ηθοποιός.
Γεννημένη στο Ibadan της Νιγηρίας και μεγαλωμένη στο Essex της Αγγλίας, η Sade δεν κέρδισε μεγάλη αναγνώριση ως σχεδιάστρια μόδας και μοντέλο μερικής απασχόλησης πριν από την ένταξή του στο συγκρότημα Pride στις αρχές της δεκαετίας του 1980. Αφού κέρδισε την προσοχή ως καλλιτέχνιδα, σχημάτισε τη μπάντα Sade και εξασφάλισε ένα συμβόλαιο με την Epic Records το 1983. Στη συνέχεια το συγκρότημα κυκλοφόρησε το άλμπουμ Diamond Life ένα χρόνο αργότερα, το οποίο έγινε ένα από τα πιο επιτυχημένα άλμπουμ της εποχής και ντεμπούτο με τις καλύτερες πωλήσεις από μια βρετανίδα γυναικεία τραγουδίστρια. Έχει κερδίσει επίσης ευρύτατη κριτική αναγνώριση και θεωρείται σε μεγάλο βαθμό ένα από τα καλύτερα άλμπουμ όλων των εποχών. Τον Ιούλιο του 1985, η Sade ήταν μεταξύ των καλλιτεχνών της φιλανθρωπικής συναυλίας Live Aid στο Wembley Stadium.
Στα τέλη του 1985 κυκλοφόρησαν το Promise, το οποίο ήταν επίσης μια σημαντική και εμπορική επιτυχία, κορυφώνοντας τα βρετανικά Albums Chart και έγινε το πρώτο άλμπουμ της μπάντας να φτάνει στην κορυφή του Billboard 200. Αργότερα απέκτησε τετραπλή πιστοποίηση πλατινένιου δίσκου στις ΗΠΑ και πλατινένιο δίσκο στην Ευρώπη. Επίσης κέρδισε το βραβείο Grammy για τον Καλύτερο Νέο Καλλιτέχνη το 1986. Οι δύο επόμενες κυκλοφορίες, το Stronger Than Pride του 1988 και το Love Deluxe του 1992, ήταν επίσης επιτυχημένα και εμπορικά επιτυχείς. Ωστόσο, η μπάντα έπαυσε προσωρινά μετά τη γέννηση του παιδιού της Sade, ενώ η τραγουδίστρια γνώρισε ευρεία κάλυψη από τα μέσα ενημέρωσης κατά τη διάρκεια της περιόδου για ισχυρισμούς ψυχικής υγείας και ζητημάτων εξάρτησης.
Μετά από μια οκταετή περίοδο χωρίς άλμπουμ, το οποίο ήρθε μετά την εμφάνιση του Sade στην ταινία Absolute Beginners (1986), το συγκρότημα επανενώθηκε το 1999 και κυκλοφόρησε το Lovers Rock το 2000. Το άλμπουμ έφυγε από τις εμπνευσμένες από την jazz προηγούμενες δουλειές, που χαρακτηρίστηκε από πιο ζεστούς ήχους και ποπ συνθέσεις, και είχε θετική κριτική, κερδίζοντας το βραβείο Grammy για το καλύτερο Pop φωνητικό άλμπουμ. Το συγκρότημα θα υποβληθεί στη συνέχεια σε άλλα διαλείμματα, χωρίς να παράγει μουσική για άλλα δέκα χρόνια μέχρι τη δημοσίευση του Soldier of Love. Το άλμπουμ ήταν μια άλλη εμπορική επιτυχία, αν και οι κριτικές παρέμειναν διχασμένες, αλλά κέρδισε το βραβείο Grammy για την καλύτερη απόδοση R & B από ένα ντουέτο ή ένα συγκρότημα. Μετά την έκδοση του άλμπουμ, η μπάντα εισήλθε σε μια τρίτη περίοδο παύσης και κυκλοφόρησε μόνο δύο νέα τραγούδια (το "Flower of the Universe" του 2018 για το soundtrack της ταινίας της Disney "A Wrinkle in Time") μέχρι σήμερα.
Παραπομπές
Κατηγορία:Αγγλίδες τραγουδίστριες
Μεγαλύτερα σε πληθυσμό αστικά κέντρα της Ευρωπαϊκής Ένωσης
Αυτός ο κατάλογος αναφέρει πληθυσμιακά στοιχεία που αφορούν τα μεγαλύτερα σε πληθυσμό αστικά κέντρα της Ευρωπαϊκής Ένωσης τα οποία έχουν πάνω από 750,000 κατοίκους. Οι περισσότερες πληροφορίες συλλέγονται από το πανεπιστήμιο Université d'Avignon et des Pays de Vaucluse της Γαλλίας.
Δείτε επίσης
Μεγαλύτερες σε πληθυσμό πόλεις της Ευρωπαϊκής Ένωσης
Εξωτερικοί σύνδεσμοι
Κατηγορία:Κατάλογοι που αφορούν την Ευρωπαϊκή Ένωση Κατηγορία:Γεωγραφία της Ευρωπαϊκής Ένωσης
Άγιος Στέφανος Αυλιωτών Κέρκυρας
Ο Άγιος Στέφανος Αυλιωτών, γνωστός και ως Άγιος Στέφανος Εσπερίων, είναι παραθαλάσσιο χωριό στη βορειοδυτική ακτή της Κέρκυρας στα Επτάνησα. Σύμφωνα με την απογραφή του 2011 έχει 176 κατοίκους.
Γενικά στοιχεία
Ο Άγιος Στέφανος βρίσκεται ανάμεσα στα χωριά Αρίλλας και Αυλιώτες σε απόσταση 35 χλμ. ΒΔ. από την πόλη της Κέρκυρας. Από το λιμάνι του Αγίου Στεφάνου φεύγουν πλοία για τα Διαπόντια νησιά (Ερείκουσα, Μαθράκι, Οθωνοί) και αποτελεί το επίνειο της περιοχής των Αυλιωτών.
Ως οικισμός αναφέρεται επίσημα το 1971 να απογράφεται στην τότε κοινότητα Αυλιωτών. Το 1997 με το ΦΕΚ 244Α - 04/12/1997 αποσπάται από την κοινότητα Αυλιωτών και προσαρτάται στον τότε δήμο Εσπερίων. Σύμφωνα με το σχέδιο Καλλικράτης και μετά την τροποποίησή του το 2019, μαζί με την Αγία Πελαγία, τους Αυλιώτες, τους Γαρνάδες, τους Κουκουνικάδες και τη Στάουσα αποτελούν την τοπική κοινότητα Αυλιωτών που υπάγεται στη δημοτική ενότητα Εσπερίων του δήμου Βόρειας Κέρκυρας.
Δείτε επίσης
Στην Κέρκυρα υπάρχουν οι συνώνυμοι οικισμοί: Άγιος Στέφανος Θιναλίου και Άγιος Στέφανος Κασσωπαίων.
Μαρία Θηρεσία της Αυστρίας (1862-1933)
Βιογραφία
Η Μαρία Θηρεσία Αντωνία Ιμμακουλάτα Ιωσηφίνα Φερδινάνδη Λεοπολδίνα Φραγκίσκη Καρολίνα Ισαβέλλα Ιανουαρία Αλοϋσία Χριστίνα Άννα ήταν η πρώτη κόρη του Καρόλου Σαλβαδόρ, αρχιδούκα της Αυστρίας-Τοσκάνης, και της Μαρίας Ιμμακουλάτας των Βουρβόνων-Δύο Σικελιών, κόρης του Φερδινάνδου Β΄ των Δύο Σικελιών.
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Κωνσταντίνος Γούδας
Ο Κωνσταντίνος Γούδας (1936 - 26 Αυγούστου 2015) ήταν καθηγητής και πολιτευτής Αχαΐας.
Βιογραφία
Απέκτησε το διδακτορικό του στο University of Manchester (Ηνωμένο Βασίλειο) υπό την επίβλεψη του καθηγητή Znedek Kopal το 1961 και ο τίτλος της διατριβής του ήταν "Three-dimensional periodic orbits in the restricted three-body problem and their stability". Ήταν από τους πρώτους καθηγητές φυσικομαθηματικής του πανεπιστημίου Πατρών (εκλέχθηκε σε ηλικία 29 ετών το 1965 ) καθώς και από τους πιο δραστήριους, αφού έχει διοργανώσει πολλά διεθνή συνέδρια. Το 1975 διετέλεσε πρύτανης του πανεπιστημίου ενώ στη συνέχεια ασχολήθηκε με την πολιτική. Το 1986 έθεσε υποψηφιότητα με τη Νέα Δημοκρατία για τον δημαρχιακό θώκο της Πάτρας χωρίς επιτυχία. Συγκεκριμένα έχασε στον Β΄ γύρο από τον Ανδρέα Καράβολα με 57,26% έναντι 42,74% που συγκέντρωσε ο ίδιος. Επίσης είχε κατέλθει και ως υποψήφιος βουλευτής με το κόμμα της Νέας Δημοκρατίας χωρίς όμως να εκλεγεί.
Εγκαταστάθηκε στο Κάτω Καστρίτσι, του δήμου Ρίου όπου και πέθανε. Εξέδωσε αρκετά βιβλία με θέμα την επιστήμη της φυσικομαθηματικής.
Ήταν παντρεμένος με 3 γιους.
Παραπομπές
Κατηγορία:Έλληνες πανεπιστημιακοί Κατηγορία:Έλληνες συγγραφείς Κατηγορία:Έλληνες μαθηματικοί
Θάνατοι το 1973
Δεκέμβριος
Κατηγορία:1973
Καλοχώρι
Κατηγορία:Αποσαφηνίσεις ελληνικών τοπωνυμίων
Boeing CC-137 Husky
Ως CC-137 Husky χαρακτηρίστηκε το αεροσκάφος τύπου Boeing 707-347C που υπηρέτησε με την Βασιλική Καναδική Αεροπορία (RCAF) από το 1972 μέχρι και το 1997. Το αεροσκάφος χρησιμοποιήθηκε ως μεταγωγικό μεγάλων αποστάσεων, μεταφέροντας στρατεύματα, κυβερνητικά στελέχη και υψηλά ιστάμενα πρόσωπα (VIP). Χάρη σε τροποποιήσεις χρησιμοποιήθηκε επίσης ως τάνκερ για τον εναέριο ανεφοδιασμό πολεμικών αεροσκαφών, όπως τα CF-116 Freedom Fighter και CF-18 Hornet. Αντικαταστάθηκε από το CC-150 Polaris.
Προβατάς Χίου
Ο Προβατάς είναι ένα βουνό της κεντρικής Χίου. Υψώνεται πάνω και βόρεια από την ονομαστή Νέα Μονή Χίου.
Ο Προβατάς, γνωστός και ως Προβάτειο(ν) `Ορος (κακώς κατά τον Γ.Ι. Ζολώτα), φθάνει σε υψόμετρο 800 μέτρων πάνω από την επιφάνεια της θάλασσας. Είναι όμως ουσιαστικά ενωμένο με τα άλλα βουνά που σχηματίζουν τη «ραχοκοκκαλιά» του νησιού. Γειτονικά στον Προβατά βουνά είναι ο Κοχλιάς, ο Πηγανιάς και η Κακή Ράχη.
Ακόμα ένα μοναστήρι εκτός της Νέας Μονής βρίσκεται στις νότιες πλαγιές του Προβατά, η Μονή των Αγίων Πατέρων. Δυτικά του βουνού είναι χτισμένα τα μικρά χωριά Ανάβατος και Αυγώνυμα, ενώ απέναντι, νοτιοδυτικά, υψώνεται κάπως μεμονωμένο το Λεπρό όρος.
Το μεγαλύτερο μέρος του Προβατά καλυπτόταν από πευκοδάσος που κάηκε κατά το μεγαλύτερο μέρος του στη μεγάλη πυρκαγιά του Αυγούστου 2012.
Πηγές
Προβατας Κατηγορία:Βουνά των νησιών του Αιγαίου
Γαλοτύρι
Το γαλοτύρι παράγεται από πολύ λιπαρό πρόβειο γάλα (ορισμένοι βάζουν και λίγο κατσικίσιο). Το πολύ λιπαρό γάλα προέρχεται από το άρμεγμα στα τελειώματά του, δηλαδή 4-5 μήνες αφότου έχει γεννήσει το ζώο. Αν θεωρήσουμε ότι οι προβατίνες γεννάνε συνήθως το Μάρτιο, κατά τα τέλη Αυγούστου το άρμεγμα γίνεται ανά δύο μέρες, καθώς το γάλα του ζώου όσο πάει λιγοστεύει. Εκείνο είναι το λιπαρότερο γάλα.
Αφότου βραστεί (σε κατσαρόλα με γάλα μέσα σε κατσαρόλα με βραστό νερό, για να μην πετσιάζει το γάλα), προστίθεται αλάτι και αφήνεται σε χώρο με σταθερή θερμοκρασία 18-20 βαθμούς σκεπασμένο. Κάθε μέρα πρέπει να ανακατεύεται για να μη σβωλιάζει, καθώς στο τέλος πρέπει να αποκτήσει πηχτή κρεμώδη υφή.
Το γαλοτύρι είναι τυροκομικό προϊόν που δεν κατατάσσεται ούτε στα τυριά ούτε στα γιαούρτια. Δεν χρειάζεται μαγιά. Η χημική του σύσταση είναι: ελάχιστη περιεκτικότητα σε λίπος 40% (ξηρό βάρος), μέγιστη περιεκτικότητα σε υγρασία 75 % και ph 4 - 4,5.
Κατηγορία:Κρεμώδη τυριά Κατηγορία:Γαλακτοκομικά προϊόντα Κατηγορία:Προϊόντα προστατευόμενης ονομασίας προέλευσης Κατηγορία:Ελληνικά Προϊόντα προστατευόμενης ονομασίας προέλευσης Κατηγορία:Ελληνικά τυριά
Αιγινήτης (μυθολογία)
Παραπομπές - πηγές
Κατηγορία:Αρχαίοι Σπαρτιάτες Κατηγορία:Μυθικοί βασιλείς της Αρκαδίας
Κύπελλο Ελλάδας καλαθοσφαίρισης ανδρών 1978-1979
To Κύπελλο Ελλάδος καλαθοσφαίρισης ανδρών 1978-79 ξεκίνησε με τους αγώνες της πρώτης φάσης, τους οποίους διοργάνωσαν οι τοπικές ενώσεις και μετείχαν εκατοντάδες σύλλογοι των τοπικών πρωταθλημάτων. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής, αλλά έγινε ξεχωριστή κλήρωση για τις ομάδες του βόρειου και του νότιου ομίλου, όπως και στην Γ΄ φάση (των 32), όπου μετείχαν και οι ομάδες της Α΄ Εθνικής. Από τη Δ΄ φαση (των 16) η κλήρωση έγινε πανελλήνια. Ο τελικός διεξήχθη στις 2 Ιουνίου 1979 στο Παναθηναϊκό Στάδιο, με αντιπάλους τον Παναθηναϊκό και τον Ολυμπιακό Πειραιώς. Το κύπελλο Ελλάδος κατέκτησε ο Παναθηναϊκός για πρώτη φορά στην ιστορία της διοργάνωσης.
Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.
Περιφέρεια Ταλάς
Η Περιφέρεια Ταλάς (Талас облусу; Таласская область) είναι μια Περιφέρεια (oblast) του Κιργιστάν. Είναι η μικρότερη περιφέρεια της χώρας και από άποψη έκτασης αλλά και πληθυσμού, και βρίσκεται στο βορειοδυτικό άκρο της χώρας. Διοικητικό και πολιτιστικό κέντρο αλλά και πρωτεύουσα της περιοχής είναι η ομώνυμη πόλη η οποία ιδρύθηκε ως χωριό το 1877 και μέχρι το 1913 ονομαζόταν ΑΚ-Τσιί ενώ με την εγκαθίδρυση της ρωσικής κυριαρχίας, μετονομάστηκε σε Ντμιτρίεβκα και ορίστηκε ως το διοικητικό κέντρο της ευρύτερης περιοχής. Η Περιφέρεια Ταλάς οριοθετείται στα νοτιοδυτικά από το Ουζμπεκιστάν, νότια από την Περιφέρεια Τζαλάλ-Αμπάντ, ανατολικά από την Περιφέρεια Τσούι και στα βόρεια από την Περιφέρεια Τζαμπίλ του Καζακστάν.
Κύπελλο Ελλάδας καλαθοσφαίρισης ανδρών 1978-1979
Πηγές
1979 Κατηγορία:Καλαθοσφαίριση το 1978 Κατηγορία:Καλαθοσφαίριση το 1979
Περιφέρεια Ταλάς
Η Περιφέρεια Ταλάς πρωτοδημιουργήθηκε στις 22 Ιουνίου 1944 («Відомості Верховної Ради СРСР» 1944 № 36). Μετά από 12 χρόνια, στις 18 Φεβρουαρίου 1956, καταργήθηκε και τα εδάφη της μεταφέρθηκε στην –τότε- Περιφέρεια Φρούνζε. Αποκαταστάθηκε το 1980 σύμφωνα με το Διάταγμα του Προεδρείου του Ανώτατου Σοβιέτ της Σοσιαλιστικής Σοβιετικής Δημοκρατίας της Κιργιζίας της 3ης Σεπτεμβρίου 1980. Ωστόσο με διάταγμα της 5ης Οκτωβρίου 1988 του ιδίου οργάνου, η περιφέρεια Ταλάς καταργήθηκε και πάλι. Τελικά, μετά από 2 χρόνια, με νέο Διάταγμα του Ανώτατου Συμβουλίου της Σοσιαλιστικής Σοβιετικής Δημοκρατίας της Κιργιζίας «Περί βελτίωσης της περιφερειακής διαίρεσης της Σοσιαλιστικής Σοβιετικής Δημοκρατίας της Κιργιζίας ΣΣΔ και σχηματισμού νέων περιοχών» της 14ης Δεκεμβρίου 1990 με αριθμό 623, αποκαταστάθηκε οριστικά η Περιφέρεια Ταλάς στα σημερινά της όρια.
Η συνολική της έκταση είναι 13.406 τμ (5.176 τετραγωνικά μίλια). Ο πληθυσμός της Περιφέρειας Ταλάς εκτιμάται ότι ήταν 273.000 κάτοικοι, τον Ιανουάριο του 2023.
Τον Ιούλιο του 751 μ.Χ διεξήχθη εδώ η ιστορική Μάχη του Ταλάς μεταξύ του Χαλιφάτου των Αββασιδών και της δυναστείας των Τανγκ, η οποία έληξε με νίκη των Αββασιδών και οδήγησε στον εξισλαμισμό της Κεντρικής Ασίας.
Πληθυσμός
Οι ορεινές περιοχές της Περιφέρειας Ταλάς είναι ο παραδοσιακός βιότοπος των Κιργιζίων νομάδων και κτηνοτρόφων, οι οποίοι αποτελούν την απόλυτη πλειοψηφία του πληθυσμού της περιοχής. Εμφανίστηκαν εδώ, κατά τον Μεσαίωνα (13ο -15ο αιώνα). Επί του παρόντος, η περιφέρεια Ταλάς, και σε αντίθεση με άλλες περιοχές της χώρας, δεν έχει υψηλό μερίδιο εθνογλωσσικών μειονοτήτων, καθώς οι περισσότερες από αυτές μετανάστευσαν εδώ κατά τα πρώτα χρόνια της ανεξαρτησίας. Στις ορεινές περιοχές, η πυκνότητα πληθυσμού είναι ιδιαίτερα χαμηλή, ενώ είναι πολύ μεγαλύτερη στις κοιλάδες και κοντά στα σύνορα με το Καζακστάν, όπου μερικές φορές φτάνει τα 100–200 άτομα. ανά τμ ² με μέσο όρο για την περιοχή — 20,33 άτομα/τμ ². Η περιοχή χαρακτηρίζεται από υψηλό ποσοστό γεννήσεων, χαμηλή θνησιμότητα, υψηλή φυσική ανάπτυξη και σημαντικό επίπεδο οικονομικής μετανάστευσης την τελευταία δεκαετία, κατευθυνόμενη κυρίως προς το Μπισκέκ, αλλά μετά το 2000 και προς το Καζακστάν και τη Ρωσική Ομοσπονδία. Επιπλέον, ένα μεγάλο μέρος του πληθυσμού της περιοχής - περίπου το 70% - είναι κάτοικοι της υπαίθρου.
Γεωγραφία
Η περιφέρεια Ταλάς είναι μια κοιλάδα με πεταλοειδές σχήμα, ανοιχτή προς τα δυτικά. Τα βόρεια σύνορα ορίζονται από το όρος Αλά-Του, το οποίο αποτελεί επίσης τα νότια σύνορα της γειτονικής Περιφέρειας Τσούι. Ο ποταμός Ταλάς διασχίζει το κέντρο της κοιλάδας και ο κύριος αυτοκινητόδρομος (A361) εισέρχεται από τα ανατολικά πάνω από το πέρασμα Οτμόκ (το οποίο μπορεί να γίνει αδιάβατο τον χειμώνα λόγω καιρού) και κατεβαίνει στο Ταράζ στο Καζακστάν.
Οικονομία
Από τις αρχές του 2021, τα φορολογικά και λοιπά έσοδα στην Περιφέρεια Ταλάς αυξήθηκαν κατά 2,5 φορές σε σύγκριση με την ίδια περίοδο του προηγούμενου έτους και έφθασαν τα 2 δισεκατομμύρια 120 εκατομμύρια σομ. Η σημαντική αύξηση των εσόδων της περιοχής εξασφαλίστηκε λόγω της θέσης σε λειτουργία του ορυχείου Τζερούι. Ως αποτέλεσμα, η περιφέρεια Ταλάς, η οποία σχεδόν πάντα επιδοτούνταν από την κεντρική κυβέρνηση, ανέβηκε γρήγορα από την 9η θέση στην 6η θέση της δημοκρατίας όσον αφορά τους φόρους και άλλες πληρωμές. Η εταιρεία «Alliance Altyn», που εκμεταλλεύεται το ορυχείο, συνεισφέρει σχεδόν τα δύο τρίτα του συνόλου των φορολογικών εσόδων της περιφέρειας. Με τη σταθερή λειτουργία του ορυχείου, στο μέλλον θα καταβάλλονται ετησίως στους τοπικούς προϋπολογισμούς έως και 4 δισεκατομμύρια σομ σε φόρους και άλλες κρατήσεις. Ως αποτέλεσμα αυτού, η περιφέρεια Ταλάς θα είναι η τέταρτη στη λίστα με τις πιο κερδοφόρες περιοχές του Κιργιστάν. Το Τζερούι είναι το δεύτερο μεγαλύτερο ορυχείο χρυσού στο Κιργιστάν μετά το Κουμτόρ. Άνοιξε το 1969 και σύμφωνα με τα αρχικά στοιχεία της γεωλογικής εξερεύνησης, το ορυχείο περιέχει 84 τόνους χρυσού και περίπου 10 τόνους ασήμι.
Διοικητική υποδιαίρεση
Η Περιφέρεια Ταλάς υποδιαιρείται διοικητικά σε μια πόλη περιφερειακής σημασίας (Ταλάς) και σε τέσσερεις επαρχίες (ραγιόν), 36 αγροτικές συνοικίες και 90 χωριά :
Εξωτερικές πηγές
Ταλας
Τηλεόραση στην Τουρκική Δημοκρατία της Βόρειας Κύπρου
Η τηλεόραση στο κατεχόμενο τμήμα της Κυπριακής Δημοκρατίας αποτελείται από δεκαέξι δημόσια και ιδιωτικά κανάλια. Αυτά είναι:
Ιδιωτικοί Τηλεοπτικοί Σταθμοί
Η BRT είναι ο "δημόσιος ραδιοτηλεοπτικός φορέας" (διεθνώς παράνομος στην πραγματικότητα) της Τουρκικής Δημοκρατίας της Βόρειας Κύπρου. Ξεκίνησε ραδιοφωνικά στις 25 Δεκεμβρίου 1963 και τηλεοπτικά στις 19 Ιουλίου 1976. Τα περισσότερα "κανάλια" στην Βόρεια Κύπρο μεταδίδονται και μέσω δορυφόρου από τον τουρκικό πάροχο Türksat.
Παραπομπές
Κατηγορία:Τηλεόραση στην Τουρκική Δημοκρατία της Βόρειας Κύπρου
Θεοδώριχος της Φλάνδρας
Ο Τιερύ, γαλλ. Thierry of Flanders, παλαιά γαλλ. Tyerri de Flandres, λατιν. Theodoricus de Flandria, (άκμασε 1197-1207) από τον Οίκο της Λωρραίνης ήταν Φλαμανδός ευγενής και σταυροφόρος, που δραστηριοποιήθηκε γύρω στο 1204.
Βιογραφία
Ο Τιερύ ήταν νόθος γιος του Φιλίππου Α΄ κόμη της Φλάνδρας και ως εκ τούτου εξάδελφος του Bαλδουίνου Θ΄ κόμη της Φλάνδρας, του οποίου η μητέρα Μαργαρίτα Α΄, ήταν αδελφή του Φιλίππου Α΄. Ωστόσο στις επίσημες πράξεις του, ο Βαλδουίνος Θ΄ αναφερόταν γενικά στον Φίλιππο ως «ο ανιψιός μου». Ο Τιερύ δεν είχε κανέναν τίτλο και χαρακτηριζόταν απλώς ως "γιος του κόμη Φιλίππου". Ο ομώνυμος πάππος του, ο Τιερί κόμης της Φλάνδρας, ήταν διακεκριμένος σταυροφόρος· ο πατέρας του Φίλιππος Α΄ είχε αποβιώσει στην Γ΄ Σταυροφορία το 1191.
Ιωάννης της Βουργουνδίας (Επίσκοπος του Καμπραί)
Εκκλησιαστική χειραγώγηση
Ιστορικοί σημειώνουν πως ο Επίσκοπος Ιωάννης ήταν μέρος της χειραγώγησης της εκκλησίας από τους Δούκες της Βουργουνδίας η οποία έλαβε χώρα στην διάρκεια της συγκεκριμένος περιόδου, με τον πατέρα του να κατηγορείται για νεποτισμό και ευνοιοκρατία προς όφελος των συγγενών και υποστηρικτών του, ορίζοντάς τους στην ηγεσία επισκοπών, αββαείων, καθώς και καπίτουλων προκειμένου να αποκτήσει μεγαλύτερο έλεγχο και επιρροή επί της εκκλησίας. Ο πατέρας του όρισε τον ίδιο τον καγκελάριό του ως Επίσκοπο του Τουρναί, τον Ιωάννη ως Επίσκοπο του Καμπραί, ενώ ο αδερφός του Ιωάννη, Φίλιππος, όρισε τον υιό του, Δαυίδ, ως Επίσκοπο της Ουτρέχτης. Ο Φίλιππος όρισε, επίσης, τους εκκλησιαστικούς αξιωματούχους στο Τουρναί, το Αρράς, την Κολωνία, την Μπεζανσόν, το Ωτάν, το Μακόν και την Οσέρ.